ธปท.คาดน้ำท่วมเสียหายแสนล้าน
ธปท.ประเมินความเสียหายน้ำท่วมเพิ่มเป็น 1 แสนล้านบาท หรือ 1% ของจีดีพี จากเดิมคาดกระทบแค่ 6 หมื่นล้านบาท
14 ต.ค. 2554

ธปท.ประเมินความเสียหายน้ำท่วมเพิ่มเป็น 1 แสนล้านบาท หรือ 1% ของจีดีพี จากเดิมคาดกระทบแค่ 6 หมื่นล้านบาท 
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวให้ความเห็นถึงผลกระทบความเสียหายจากสถานการณ์น้ำท่วมต่อเศรษฐกิจในขณะนี้ว่า คาดว่าจะทำให้เศรษฐกิจไทยมีความเสียหายประมาณกว่า 1 แสนล้านบาท หรือประมาณ 1% ของมูลค่าอัตราการเติบโตทางเศรษฐกิจหรือจีดีพีปัจจุบันที่ 10 ล้านล้านบาท ซึ่งอาจจะต้องเตรียมพิจารณาปรับลดระมาณการเติบโตของจีดีพีปีนี้ใหม่ด้วย 
ก่อนหน้านี้ เมื่อวันที่ 10 ต.ค.นายประสาณ เคยคาดการณ์ว่าน้ำท่วมน่าจะกระทบความเสียหายต่อเศรษฐกิจโดยรวมประมาณ 6 หมื่นล้านบาท หรือ 0.6% ของจีดีพี แบ่งเป็นความเสียหายในภาคการเกษตรโดยเฉพาะข้าวประมาณ 1.6 – 2.0 หมื่นล้านบาท เพราะน้ำท่วมนาข้าวเน่าเสียหายจำนวนมาก และความเสียหายภาคอุตสาหกรรมเฉพาะนิคมอุตสาหกรรมสหรัตน ซึ่งโรงงานมีจำนวนมาก ที่น่าจะเสียหายประมาณ 2.5–3 หมื่นล้านบาท